S Bayrisch Werterbuech (dt. Bayerisches Wörterbuch) isch e alfabetisch Werterbuech vu dr hitige un dr historische bairische Dielekt z Bayern. S umfasst dr Wortschatz us bairische Quälle z Bayern syt dr mittelhochdytsche Zyt un verfolgt d Werter, wu abghandlet wäre, bis in di althochdytsch Zyt zruck. S wird vu dr Bayrische Akademii vu dr Wisseschafte (dt.  Bayerische Akademie der Wissenschaften) z Minche uusegee. As Vorlaifer giltet s Bayrische Wörterbuch von Hans Ferdinand Maßmann und Johann Andreas Schmeller, wu vu 1827 bis 1837 gschribe woren isch un di erscht wisseschaftlig Abhandlig iber di bairisch Sproch gsi isch.